নারীর ক্ষমতায়নের ব্যাপারে তাঁর সরকারের পদক্ষেপগুলো তুলে ধরে শেখ হাসিনা বলেন, ‘দেশের মোট জনসংখ্যার অর্ধেককে উন্নয়ন প্রক্রিয়ার বাইরে রেখে কাঙ্ক্ষিত উন্নয়ন সম্ভব নয়।’ তিনি বলেন, ইউনিয়ন পরিষদ, উপজেলা পরিষদ, পৌরসভা ও সিটি করপোরেশনসহ স্থানীয় সরকার কাঠামোর ৩০ শতাংশ আসন নারীদের জন্য সংরক্ষিত। স্থানীয় সরকারের সর্বনিম্ন স্তর, ইউনিয়ন পরিষদের বিগত নির্বাচনে প্রায় ৪৫ হাজার নারী প্রতিদ্বন্দ্বিতা করেছে।